थर्ड जेंडर को आपत्ति, बोले- हम जाति नहीं..जेंडर हैं, 1% रिजर्वेशन दे सरकार
Bihar Third Gender Caste Code Dispute - बिहार में थर्ड जेंडर को जाति का कोड देने पर विरोध शुरू हो गया है। यहां उन्हें कोड-22 दिया गया है। किन्नरों की प्रतिनिधि रेशमा ने कहा कि हम ट्रांसजेंडर्स का कोई जाति नहीं है।
बिहार में थर्ड जेंडर को जाति का कोड देने पर विरोध शुरू हो गया है। यहां उन्हें कोड-22 दिया गया है। किन्नरों की प्रतिनिधि रेशमा ने कहा कि हम ट्रांसजेंडर्स की कोई जाति नहीं है। ट्रांसजेंडर्स व्यक्तियों को बिहार सरकार जाति के आधार पर पहचान दे रही है, जो बिल्कुल गलत है। हम जाति नहीं हैं। जेंडर हैं। सरकार हमें इस आधार पर 1% रिजर्वेशन दें।
रेशमा ने कहा कि ट्रांसजेंडर्स एक लैंगिकता है। ट्रांसजेंडर्स प्रोटेक्टिव एक्ट 2019 के अनुसार एस्टेब्लिश है। यह लोकसभा और राज्यसभा सभी जगह से पास है। इसके बाद भी सरकार हमें जाति के रूप में आईडेंटिफाई कर रही है। सरकार की यह हरकत जाहिल वाली है।
जाति के कॉलम से हटाकर जेंडर के कॉलम में लेकर आएं
रेशमा ने कहा कि सरकार थर्ड जेंडर को जाति के रूप में आईडेंटिफाई नहीं कर सकती हैं। बिहार सरकार ने पहले से ही महिलाओं को 33% से लेकर 50% तक रिजर्वेशन दिया है। अगर एक तरफ जेंडर बेस्ड रिजर्वेशन दिया जा रहा है तो दूसरी तरफ अन्याय क्यों ? यह अन्याय हमें स्वीकार नहीं है। उन्होंने सरकार से मांग की है कि ट्रांसजेंडर को जाति की कॉलम से निकालकर जेंडर के कॉलम में लेकर आइए।
थर्ड जेंडर भी जाति के कोड लिस्ट में शामिल
बिहार में अब नंबर से पता चलेगा कि किसकी कौन-सी जाति है। थर्ड जेंडर के लिए भी कोड (22) जारी किया गया है। थर्ड जेंडर को लिंग से नहीं, बल्कि जाति से जाना जाएगा। थर्ड जेंडर वालों के जन्म किसी भी जाति में हुआ हो, उसके लिए जाति आधारित गणना में जाति 'किन्नर / कोथी / ट्रांसजेंडर्स (थर्ड जेंडर) होगी।
जाहिल वाली हरकत कर रही सरकार
रेशमा ने कहा कि किसी जाति में ट्रांसजेंडर पैदा होती हैं तो ट्रांसजेंडर ही कहलाएंगी। ऐसा नहीं है कि हम आसमान से उतर कर आते हैं। कहीं न कहीं हमारा भी जन्म हुआ है।
जाति के कोड से जुड़ी ये खबर भी पढ़िए...
जातियों की सूची संशोधित:सामान्य प्रशासन ने अगरिया, खड़िया व मारवाड़ी को हटाया; बिरजिया-सेखड़ा जुड़े...बदला जातियों का कोड
सामान्य प्रशासन विभाग ने जाति की सूची से अगरिया, खड़िया और मारवाड़ी को बाहर कर दिया है। वहीं, विरजिया और सेखड़ा को जोड़ दिया है। इसके साथ ही जाति आधारित गणना के ऑनलाइन एप में जातियों का कोड बदल गया। अब कायस्थ का नया कोड 21 तो कुर्मी-24, कोईरी-26, रविदास-60, ब्राह्मण-126, भूमिहार-142, यादव-165, राजपूत-169, शेख-181 नंबर से जाने जाएंगे। पूरी खबर पढ़ें...